Go kwala jaana mo go itlhametsweng ke tsela nngwe ya go buisana, go re thusa go tlhaloganya botshelo. William Shakespeare o go tlhalosa e le serala, batho e le baanelwa mo go sone. Ka bokwadi jo, mokwadi le ba babadi ba tsena mo puisanong ka ga dikgwetlho tsa botshelo. Fa mokwadi o ka dirisa bokwadi jo go fa kgakololo, tlhagiso kgotsa kgalemo. Se re se kayang fano ke gore tota fa re batla go bona temokerasi ya rona e dira, rotlhe re na le maikarabelo a go itsamaisa. Mme re tshwanetse go diragatsa maikarabelo ao. Se e tla nna kgato e kgolo go natlafatsa boikarabelo le go netefatsa phasalatso mo go boMasepala ba rona. Fa go nna le kgaogo ya neeletsano gareng ga boMasepala le baagi, ditshupetso di a runya tiro e puso e e diretseng batho e siriwe ke se. Go a patelesega ka jalo go dirisana mmogo le baagi mo tsamaisong ya boMasepala.